《金山化成阁望焦山作》
宋代·贺铸

朝登化成阁，写睇沧江东。
岿然痤鹤山，屏截横流中。
云烟生蔽亏，水石相磨砻。
飞构结岩腹，天龙严佛宫。
初无刳木智，不与尘界通。
旷莽天地间，胜事岂易穷。
将谋乘兴入，难此迎潮风。
可信浮桴约，仅有由也同。
我亦念行役，翻如征北鸿。
他日一渔艇，悠悠浮玉翁。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。